da pt es pt es da da en en en ml da da da en fi da en da da da en da da da da da da da da da da da da da da da da da da da da da da da da da da da da da da da da da da da da da hu da en en nl da da da da de id fi da en en de da sv sv en id da
cVation | Når man som virksomhed bliver valgt til – igen
Cloud-udvikling, migrering & drift Cloud Center of Excellence, DevOps og Test Automation New Tech Innovation Cloud Accelerated Development & Delivery Platform - CADD Cloud Adoption Framework (CAF)
Hvem er vi Vores hackathon dage Kontakt os
Det er ikke så normalt, at medarbejdere vender tilbage til den virksomhed, de selv har valgt at forlade. Men det er intet mindre end hvad vi har oplevet hele fire gange inden for det seneste år.
Virksomheder med vind i sejlene i IT-branchen oplever hvor stor rift der er om de dygtigste udviklere. Det er helt normalt, at der i en organisation er medarbejdere, der kommer og går. Ligeledes er det er helt naturligt, at nogen går på barsel, på pension eller flytter væk og derfor opsiger deres stilling.
Vi har spurgt vores HR-partner Maiken Pelby om hvad man skal forholde sig til, når man skifter tilbage til en virksomhed hvor man tidligere har været ansat.
”Først og fremmest er det ikke nemt at vende tilbage til ens tidligere arbejdsplads, hvis man har smækket med døren eller forladt arbejdspladsen pga. samarbejdsproblemer. Er der derimod fra ledelsens side, en forståelse for skiftet, så kan det gode respektfulde medarbejder-chef-forhold i sig selv være med til, at man begynder at kigge sig tilbage. Specielt hvis man lander på en arbejdsplads, hvor det faglige, kemien eller andet i kulturen viser sig at halte eller være en udfordring.
At vende tilbage til ens gamle arbejdsplads kan dog vise sig at være mindre rosenrødt end først forventet.
"For det første har man jo allerede valgt sine kollegaer, arbejdsopgaver og chef fra én gang – og det vil højest sandsynligt efterlade en anden opfattelse af een hos dem, der er tilbage, end da man var ansat og på samme hold", siger Maiken Pelby, der er HR Business Partner hos cVation.
”…på den måde skal man være opmærksom på, om der er relationer der skal ’genopbygges’ i teamet. Folk kan reagere meget forskelligt på at blive ’valgt fra’”, forklarer hun.
”For det andet kan arbejdsopgaverne, kulturen og rollerne være forandret, siden man var ansat. Det er derfor vigtigt, at man er åben overfor ændringer og at man evt. selv skal have en anden rolle i teamet end tidligere", fortsætter Maiken. ”Det kræver at man er omstillingsparat, fleksibel og indstillet på nye tider/opgaver mm. og ikke er fastlåst på hvordan arbejdsforholdene var førhen. På den måde kan man genoptage forholdet uden at være bedrevidende eller kritisk”.
"Sidst men ikke mindst skal man forholde sig til, om man kan forpligte sig til (måske) samme stilling og arbejdsplads, man tidligere har forladt. Det afhænger selvfølgelig af de bevæggrunde der gjorde man søgte væk, hvor længe man har været væk og hvad man oplevede i det nye job, samt arbejdsforholdene det nye sted. Det kan jo være, at man igennem den nye arbejdsplads, kommer til at se sin gamle arbejdsplads i et nyt lys og måske får øjnene op for alt det positive man måske før endte med at tage for givet. Lidt ligesom i et parforhold man måske forlod for et hurtigt crush, der pludselig virkede som det helt rigtige", fortæller Maiken. I cVations tilfælde har det heldigvis overvejende været på den gode måde, at medarbejderne har forladt arbejdspladsen. De har derfor sagtens kunne vende uproblematisk ’hjem’ igen.
”Det er klart, at vi helst ser vores kollegaer bliver og har lyst til at arbejde her i en lang årrække”, siger Nicolai Graff Andersen, der er partner og medstifter af cVation ”...men vi ved jo godt, at der er rift om dygtige medarbejdere, og vi anerkender selvfølgelig også, at man kan blive fristet af at afprøve sine evner ved at arbejde forskellige steder, i forskellige roller og med mange forskellige teknologier”.
”Det gør dem bare endnu dygtigere og mere alsidige", fortsætter han, "...at de har nye erfaringer med sig i bagagen hvis de vender tilbage - både fra nye relationer, samarbejde og teknologi. Det er ekstremt positivt at tidligere medarbejdere vender tilbage hertil. Noget må vi jo så have gjort rigtigt med vores arbejdskultur”, afslutter Nicolai smilende.
"Det er ekstremt positivt at opleve tidligere medarbejdere vender tilbage til cVation. Noget må vi jo have gjort rigtigt med vores virksomhedskultur" siger Nicolai Graff Andersen, Partner hos cVation.
Herunder fortæller to medarbejdere, der har været ude, men efterfølgende vendt tilbage til cVation, om deres bevæggrunde og valg.
Christian Arentsen og Alexander Holt er nu tilbage hos cVation igen.
Fortæl lidt om dengang du startede hos cVation, den stilling og de opgaver du havde:
Christian: Jeg startede som nyuddannet, så cVation var mit første rigtige fuldtidsjob. Jeg vidste derfor ikke helt hvad jeg skulle forvente, men jeg blev taget rigtig godt imod, og fik opgaver der var tilpassede mit lidt grønne niveau, så at jeg på den måde havde mulighed for at lære systemet og domænet at kende.
Alexander: Da jeg som nyuddannet startede i cVation arbejdede jeg på AMS (Airport Management System) som softwareudvikler. Det var en meget lærerig periode for mig, og jeg blev en dygtigere udvikler med fokus på kodestandarder.
Var der noget der ændrede sig undervejs fra du først startede til du stoppede?
Christian: Jeg fik gradvist mere og mere ansvar, og da jeg stoppede, havde jeg en del ansvar, bl.a. for at koordinere releases, samt for større features på projektet.
Alexander: Udover at jeg løbende fik mere ansvar og sværere opgaver var den overordnede oplevelse meget konsistent. Jeg havde en sjov og tilpas udfordrende hverdag og et godt samarbejde med mine kollegaer.
Hvad fik dig til at søge ud og væk fra cVation?
Christian: Min oplevelse som softwareudvikler er, at man ofte bliver kontaktet af headhuntere omkring åbne stillinger og muligheder i andre virksomheder. Det førte til at jeg fik lyst til at prøve noget andet, selvom jeg var glad for at være i cVation. Jeg fik en rigtig spændende mulighed for at være med til at opstarte et stort cloud transformation-projekt i en anden virksomhed, og det endte med at jeg takkede ja til den mulighed.
Alexander: Jeg blev tilbudt en spændende mulighed og helt anden rolle i en anden branche - som træner i e-sport (CS:GO). Jeg kunne ikke have forestillet mig at skifte cVation ud med en anden software virksomhed, da jeg var meget tilfreds med min stilling, men jeg har en særlig passion for e-sport og opgaven med at skulle sammensætte et internationalt CS hold helt fra bunden var jeg nødt til at prøve af.
Du valgte på et tidspunkt at genoptage forbindelsen/snakken med cVation, hvordan skete det?
Christian: Jeg har hele tiden været glad for mine kolleger i cVation, og har løbende holdt kontakten med dem. De spurgte mig, om jeg havde lyst til at komme tilbage, hvilket jeg endte med, at takke ja til.
Alexander: Da jeg valgte at stoppe som e-sports træner, var jeg meget opsat på at vende tilbage som softwareudvikler. Det er hos cVation jeg har følt mig bedst tilpas hos igennem min karriere, og her jeg har fået opfyldt mine ønsker om at arbejde med de nyeste teknologier, så hvorfor kigge andre nye steder?
Du besluttede dig for at stoppe der, hvor du var ansat og derefter vælge at sige ja til et job hos cVation igen- hvad motiverede dig til at komme tilbage?
Christian: Projektet, jeg var med til at opstarte, var godt i gang, så der var ikke så meget nyt i det. Samtidig var det ikke en softwareudviklings-virksomhed, hvorfor der ikke var samme fokus på software, som produkt, som hos cVation og det var noget jeg savnede.
Alexander: Min motivation er, at jeg ved hvad cVation står for og kender værdierne. Her er en god kultur, et stærkt lederskab samt et arbejdsmiljø med god work-life balance. Det sætter jeg stor pris på. Jeg har 3 børn under 7 år, så det er vigtigt, at der er forståelse for at have et livligt familieliv!
Hvad forventer du af at være tilbage?
Christian: Jeg valgte at komme tilbage til cVation, fordi jeg vidste at mine kollegaer fagligt er rigtig dygtige og det ville være et godt valg ift. at sikre min fremtidige udvikling. Der er generelt rigtig mange udviklingsmuligheder i cVation, både i form af arbejdsopgaver, men også på forskelligartede projekter og i de teknologier vi arbejder med. Så en af mine klare forventninger er, at blive endnu dygtigere og skarpere. Det er jeg ret sikker på, at jeg kan opnå her.
Alexander: Jeg forventer en stabil hverdag med god work-life balance. Derudover har jeg altid oplevet at have dygtige og søde kollegaer i cVation, hvor man sparrer om løsningerne. Derudover forventer jeg også at få en arbejdsplads, der gerne vil tilpasse mine opgaver til de områder som jeg synes er spændende - så vidt som muligt.
Har du været tilbage et stykke tid- hvordan synes du det er at være tilbage – er det præcis den samme stilling?
Christian: Jeg er lige kommet tilbage, og kunne i den forbindelse mere eller mindre selv vælge projekt. Jeg har dog valgt at starte på det projekt jeg var på tidligere, da jeg allerede har stor kendskab til domænet. Der er kommet en del ekstra kompleksitet i form af udvidelser og flere og større kunder, hvilket giver rigeligt mulighed for at udvikle mig sammen med projektet.
Alexander: Jeg er rigtig glad for at være tilbage. Da jeg kom tilbage, tiltrådte jeg på et nyt team, der arbejder på et andet produkt, men mange arbejdsprocesser og kodestandarder bygger alligevel oven på det team, som jeg var på før. For nylig har jeg fået en større rolle, som Lead-udvikler for et mindre sub-team – en spændende og udfordrende rolle, som passer godt ind i mine forventninger til min karriere.
Vi er glade for at have alle fire tilbage. Velkommen 'hjem' :)
Når du besøger vores website indsamles der oplysninger om dig, som bruges til at tilpasse og forbedre vores indhold og til at øge værdien af din oplevelse på sitet. Denne information deles med tredjepart. Ved fortsat brug af websitet godkender du vores cookie-politik.
Vi accelererer værdien for vores kunder ved innovativ anvendelse af cloud-teknologi.